**Prílohy k žiadosti preukazujúce splnenie podmienok podľa § 8a zákona o rozpočtových pravidlách**

Žiadateľ je povinný predložiť **v písomnej forme** k žiadosti:

* Čestné vyhlásenie žiadateľa nie staršie ako tri mesiace, o tom, že má vyrovnané finančné vzťahy so štátnym rozpočtom;
* Čestné vyhlásenie žiadateľa nie staršie ako tri mesiace o tom, že voči nemu nie je vedený výkon rozhodnutia. *Netýka sa žiadateľa, ktorým je obec, alebo vyšší územný celok.*

Vzhľadom na elektronizáciu verejnej správy úrad splnenie väčšiny podmienok podľa zákona o rozpočtových pravidlách overuje prostredníctvom informačných systémov:

* Potvrdenie správcu dane nie staršie ako tri mesiace o tom, že žiadateľ nemá daňové nedoplatky;
* Potvrdenie SP nie staršie ako tri mesiace o tom, že voči žiadateľovi neeviduje nedoplatky;
* Potvrdenie VšZP nie staršie ako tri mesiace o tom, že voči žiadateľovi neeviduje nedoplatky;
* Potvrdenie ZP Dôvera nie staršie ako tri mesiace o tom, že voči žiadateľovi neeviduje nedoplatky;
* Potvrdenie ZP Union nie staršie ako tri mesiace, že voči žiadateľovi neeviduje nedoplatky;
* Potvrdenie príslušného NIP nie staršie ako tri mesiace, že žiadateľ neporušil
v predchádzajúcich troch rokoch zákaz nelegálneho zamestnávania;
* Výpis z registra trestov PO, nie starší ako tri mesiace, že žiadateľ nemá právoplatne uložený trest zákazu prijímať dotácie alebo subvencie. *Netýka sa žiadateľa, ktorým je obec, alebo vyšší územný celok;*
* Potvrdenie príslušného konkurzného súdu nie staršie ako tri mesiace, že voči žiadateľovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku. *Netýka sa žiadateľa, ktorým je obec, alebo vyšší územný celok*